Virðulegur forseti . Hæstv. utanríkisráðherra spurði hér í ræðustól um hvaða frétt ég væri að vísa í . Hún er á visir.is , þar er umfjöllun undir fyrirsögninni „ Stendur við orð sín um að Steingrímur hafi sagt ósatt “ . Um það var ég að spyrja , um hvað þessi afsökunarbeiðni hæstv. utanríkisráðherra í gærkvöldi snerist . Það voru einhverjir sem gagnrýndu hana og sögðu að þetta hefði verið svona á mörkum þess að vera svokölluð „ efsökun “ , ekki afsökun , heldur efsökun , þ.e. ef ég hef misboðið einhverjum þá biðst ég afsökunar á því . Menn voru tilbúnir til að taka viljann fyrir verkið í gær og ég hrósaði hæstv. utanríkisráðherra fyrir það að hafa komið hingað strax . Auðvitað getur það hent okkur öll að snöggreiðast og segja eitthvað sem við sjáum eftir . Þá eru menn auðvitað menn að meiri ef þeir leiðrétta það . ( Forseti hringir . ) Þess vegna vil ég spyrja hæstv. utanríkisráðherra : Um hvað snerist þessi afsökunarbeiðni í gær ?